Anexa 2 la HCL nr. ....................................

DESCRIEREA INVESTIŢIEI

DATE GENERALE
Denumire proiect: „Cladire in regim de inaltime P+2E cu functiunea centru cultural si educational               Kuncz”
Amplasament: Timișoara, str. Satu Mare, nr.1A
Titularul investiţiei: Municipiul Timişoara B-dul. C.D. Loga, nr. 1 
Beneficiar: Municipiul Timişoara B-dul. C.D. Loga, nr. 1 

DATE TEHNICE
	Municipiul Timişoara doreşte realizarea pe amplasamentul propus a unui centru multifuncţional (clădire) de tip servicii sociale fără cazare, incluzand spaţii de odihnă, recreere şi relaxare prin: amenajarea  unor săli pentru cursuri artistice, sală de sport, activităţi de asistenţă la efectuarea temelor, denumite generic after school, sală de mese. cu respectarea prevederilor din certificatul de urbanism. Programul este dedicat unui grup țintă format din 100 de persoane aflate în risc de sărăcie și excluziune socială, cu precădere din Zona Kuncz-Plopi.
Clădirea propusă pentru construcţie, obiect al proiectului, va fi destinată utilizării publice pentru oferirea de intervenții culturale și servicii sociale, regăsite în Nomenclatorul serviciilor sociale aprobat prin HG nr. 867/2015, după cum urmează:
· un Centru de zi pentru copii: copii în familie, copii separaţi sau în risc de separare de părinţi, incluzând servicii de informare și consiliere psiho-socială pentru copii și părinți, activități de educație informală și non-formală, de tip after-school, sportive, recreative și de socializare, integrare–reintegrare în familie, deprinderi de viață independentă, asistență pentru sănătate; 
· un Serviciu de asistență comunitară incluzând activități de informare şi consiliere socială privind drepturile sociale, combaterea comportamentelor care pot duce la excluziune socială, consiliere psihologică, educație extracurriculară, educație pentru sănătate, sportive, facilitarea accesului pe piața muncii și orientare vocațională, facilitarea accesului la o locuință, promovarea unui stil de viaţa sănătos și activ, facilitarea accesului la servicii medicale, procurarea actelor de identitate, promovarea incluziunii sociale a persoanelor defavorizate.  
· un Centru cultural - având ca scop creșterea gradului de participare activă la viața publică prin activități culturale, recreere într-un climat de siguranță și activități cu scopul deprinderii de competențe pentru participarea activă la viața comunității, precum și participarea la cursuri pentru dobândirea unor competențe cultural artistice.
INDICATORI VALORICI

Valoarea totală a investiției, inclusiv T.V.A: 7.021.544,13 lei
Contribuţie proprie 2%:                                   48.484,6939 lei
Cheltuieli neeligibile, inclusiv T.V.A.:          4.645.794,13 lei

DESCRIEREA INVESTIŢIEI
Constructia va fi in regim de inaltime P+2E. Cladira in regim de inaltime P+2E cu functiunea centru cultural si educational Kuncz va cuprinde:
PARTER CORP N
SALĂ MULTIFUNCŢIONALĂ COMPARTIMENTABILĂ
max. 50 LOCURI (43 pe scaune) -87,20mp
P/2 DEPOZITARE MOBILIER / RECUZITĂ -28,45mp
P/3 HOL+SCARĂ- 36,60mp
P/4 GRUP SANITAR PERSOANE CU DIZABILITĂŢI- 4,00mp
P/5 GRUP SANITAR FEMEI -4,75mp
P/6 GRUP SANITAR BĂRBAŢI- 5,05mp
P/7 CENTRALĂ TERMICĂ- 8,95mp
P/8 GARDEROBĂ -3,65mp
P/9 CABINĂ POARTĂ -2,45mp
P/10 WINDFANG- 2,90mp
PARTER CORP S
P/11 HOL+SCARĂ RĂŞINI EPOXI. 27,50mp
P/12 GRUP SANITAR PERSOANE CU DIZABILITĂŢI RĂŞINI EPOXI. 3,15mp
P/13 HOL RĂŞINI EPOXI. 14,00mp
P/14 BIROU RĂŞINI EPOXI. 9,15mp
P/15 BIROU RĂŞINI EPOXI. 9,15mp
P/16 BIROU RĂŞINI EPOXI. 9,15mp
P/17 AŞTEPTARE CU GRUP SANITAR - 13,50mp
P/18 CABINET MEDICAL -. 15,70mp
P/19 IZOLATOR CU GRUP SANITAR - 11,00mp
P/20 WINDFANG - 4,10mp
ETAJ 1
E1/1 SALĂ DE MESE (max. 46 locuri) - 62,00mp
E1/2 OFICIU- 14,20mp
E1/3 SCARĂ- 10,85mp
E1/4 HOL- 45,95m
E1/5 SALĂ AFTERSCHOOL- 29,60mp
E1/6 SALĂ DE CONSILIERE ÎN GRUP -18,60mp
E1/7 SALĂ DE CONSILIERE INDIVIDUALĂ- 10,35mp
E1/8 ARHIVĂ - 4,95mp
E1/9 SALĂ ACTIVITĂŢI- 11,60mp
E1/10 HOL+SCARĂ- 25,00mp
E1/11 SALĂ ACTIVITĂŢI - 22,70mp
E1/12 GRUP SANITAR FEMEI- 3,50mp
E1/13 GRUP SANITAR BĂRBAŢI- 3,50mp
E1/14 LENJERE CURATĂ - 3,45mp
E1/14 LENJERIE MURDARĂ - 3,45mp
E1/15 OFICIU CU SPĂLĂTORIE - 5,70mp
E1/16 SALĂ MULTIMEDIA MOCHETĂ- 22,45mp
ETAJ 2
E2/1 SALĂ DE SPORT - 247,00mp
E2/2 HOL + SCARĂ- 32,50mp
E2/3 HOL + SCARĂ - 14,50mp
E2/4 VESTIAR F. CU GRUP SANITAR ŞI DUŞURI- 22,00mp
E2/5 DEPOZITARE MATERIALE SPORTIVE- 14,50mp
E2/6-
SUPANTĂ
VESTIAR B. CU GRUP SANITAR ŞI DUŞURI - 22,00mpE. 

Închiderile exterioare vor fi din zidărie de blocuri ceramice cu goluri verticale de 30cm, cu termoizolaţie din vată minerală la parter şi parţial la etajele 1 şi 2. În zona sălii de mese şi a sălii de sport se prevăd închideri de tip perete cortină din panouri translucide şi termoizolante,  multicamerale, din policarbonat.
Acoperişul va fi de tip terasă, cu termoizolaţie din polistiren extrudat la planşeele din beton armat, respectiv vată minerală rigidă în zona sălii de sport. Învelitoarea se va realiza cu membrană PVC.
Se vor prevedea hidroizolații din membrană bituminoasă la partea superioară a elevaţiilor, sub zidărie şi minim 50cm spre interior și sub pereții de zidărie interiori pe o lățime de 1 m,  pentru oprirea infiltraţiilor din capilaritate.
Compartimentările uşoare la interior se vor executa cu pereţi din gips carton pe structură din profile ambutisate de tablă galvanizată.
Tâmplăriile exterioare vor fi realizate din profile P.V.C. cu barieră termică și geam termoizolant triplustrat clar. Nu se recomandă optarea pentru geam triplustratificat pentru grosimi ale pachetului acestuia mai mici de 40mm. Pentru îmbunătățirea rezistenței la transfer termic în special pe timp de iarnă se recomandă folosirea de sticlă cu strat low-e la partea situată spre interiorul pachetului de geam a foii interioare. La exterior se va folosi sticlă anti-efracţie la toate nivelele.
Finisajele exterioare constau din:
Tencuiala decorativa la peretii exteriori.
Beton antiderapant la scări exterioare, rampe şi podeste de acces, gradene
Tamplării din PVC cu geam clar la usile si ferestrele exterioare
Pereţi cortină translucizi din panouri termoizolante multicamerale din policarbonat la sala de mese şi sala de sport.
Învelitoare din membrana PVC
Elemente de tinichigerie (jgheaburi, burlane, sorturi etc.) din tabla cu protectie multistrat.

Finisajele interioare constau din:

Zugrăveli lavabile pentru interior, pe un suport de glet de ipsos stabilizat cu amorsa la pereţi şi tavane
Tavan suspendat acustic în sala multifuncţională, tavan suspendat casetat în sala de mese.
In zonele umede ale bailor şi oficiilor (pe langa obiectele sanitare si in zonele de spalat) peretii vor fi placati cu faianta
Pardoselile interioare vor fi din răşini epoxidice.
In băi se vor prevedea sifoane de pardoseala.
La cabinetul medical şi în zona izolatorului se vor prevedea finisaje antiseptice.
Se va acorda atenţie deosebită detaliilor aflate la racordul dintre suprafeţe sau materiale, hidroizolaţiilor orizontale şi verticale.

Toate materialele care se pun în operă vor fi compatibile cu funcţiunea solicitată şi vor fi însoţite de certificate de calitate, conformitate şi de garanţie care se anexează la cartea tehnică a construcţiei. Pentru materialele care sunt furnizate de constructor este obligatorie certificarea calităţii acestora fie prin laboratoarele proprii atestate fie prin laboratoare exterioare. Materialele şi procedeele noi vor fi însoţite de agrementul tehnic eliberat potrivit prevederilor legale. Se va asigura  îndeplinirea cerinţelor de calitate şi performanţă din documentaţiile specifice, pe specialităţi, avizate de instituţiile abilitate.
La recepţionarea fazelor conform programului de urmărire a calităţii, pentru orice inadvertenţă sau modificare se va solicita prezenţa, respectiv acordul proiectantului.
La executarea lucrărilor se vor respecta toate normele şi normativele privind calitatea lucrărilor, normele şi normativele sanitare, de protecţia mediului, de protecţia muncii şi P.S.I. în vigoare.



ȘEF SERVICIU,                   					CONSILIER SUIPIC,
SANDA GREBLĂ						BOGDAN POPESCU
